Mercedes-Benz CLS-դաս

Mercedes-Benz CLS-դաս, չորս դռնանի, միջին չափսի, լյուքս, կուպե մեքենա է ստեղծված E-դասի հիման վրա։ Արտադրվում է Մերսեդես Բենցի կողմից 2004 թվականից, երկրորդ սերնդի CLS-ը՝ 2011 թվականից։

Դիզայն 
Այս ավտոմեքենայի սուր և անկրկնելի դիզայնը համատեղում է դասականն ու սպորտայինը։

Էքստերիեր 

Անսահման երկար թվացող շարժիչի ծածկը զարդարում է ավանդական եռաթև աստղը։

Նորամուծությամբ է բնորոշվում նաև լուսարձակների յուրահատուկ դիզայնը։ Գիշերային խավարը ճեղքում են աննախադեպ տեսքի C-ձև դիոդային գաբարիտային լույսերը։ Թափքի սլացիկ գծերն իրենց կատարելությանն են հասնում միանալով հետին կանգ-լույսերին, որոնք յուրահատուկ զգացմունքայնություն են հաղորդում այս ավտոմեքենային։

CLS 500 BlueEFFICIENCY և CLS 500 4MATIC BlueEFFICIENCY մոդելներն աչքի են ընկնում առավել սպորտային և սուր դիմագծերով։ Այս մոդելների բազային տարբերակների համար առաջարկվում է սպորտային AMG փաթեթը, որն աչքի է ընկնում առջևի և հետևի բամպերների, ինչպես նաև անվահեծերի յուրահատուկ դիզայնով։ 8-գլանանոց շարժիչներով կահավորված այս մոդելների համար բազային է նաև լուսային LED համակարգը։

Ինտերիեր 
Մակերևույթների արծաթափայլ-քրոմապատ էքսկլյուզիվ ձևավորումը, փայտյա դեկորատիվ տարրերը, փայտյա տարրերի լաքապատ մշակումը, ինչպես նաև մեծ գունավոր TFT-մոնիտորն ու անալոգային ժամացույցը հաղորդում են սրահին ավանդական դասական տեսք, որը համահունչ համատեղվում է սպորտային ոճի տարրերի հետ։ Առանձնացված նստելատեղերը սրահի ետնամասում պարգևում են ուղևորներին առավելագույն հարմարավետություն։

Բոլոր տվիչ-ցուցիչ սարքերը կրում են մեծ քանակությամբ ինֆորմացիա, իսկ բազմաֆունկցիոնալ TFT-մոնիտորին շատ պարզ ու ճշգրիտ արտացոլվում է ավտոմեքենայի մենյուն։

Բենզինային շարժիչ 

Կիրառվող 6 և 8-գլանանոց BlueDIRECT շարժիչները նոր CLS-դասի ավտոմեքենայի համար ապահովում են վառելիքային խնայողության բարձր ցուցանիշ։ Շնորհիվ այնպիսի նոր տեխնոլոգիական լուծման, ինչպիսին է գազաօդային խառնուրդի անմիջական ներսրսկումը, հնարավոր է դարձել նվազեցնել վառելիքի ծախսը և թունավոր արտանետումների մակարդակը՝ նախորդ մոդելի հետ համեմատ։

4MATIC համակարգ 

4MATIC լիաքարշ համակարգը թույլ է տալիս իրականացնել գերազանց թափառք նույնիսկ ճանապարհային վատ ծածկի և եղանակային անբարենպաստ պայմանների դեպքում։

 Բարձր արդյունավատություն ունեցող 4MATIC համակարգի շնորհիվ այլևս կարիք չկա օգտագործելու ավանդական արգելափակվող դիֆֆերենցիալների տարբերակը, քանի որ ավտոմատ արգելակային ազդակները բարելավում են ավտոլոբիլի թափառքը սահուն ճանապարհածածկի վրա, և բարձրացնում են ավտոմոբիլի կայունությունը բարդ մանևրների կատարման ընթացքում։
 Շնորհիվ օգտագործվող թեթևաքաշ նյութերի, կոմպակտ կառուցվածքի և օգտագործվող նյութերի ճշգրիտ ընտրության, ավտոմոբիլն իր քաշով գրեթե չի տարբերվում ոչ լիաքարշակ տարբերակից։ 
 4MATIC լիաքարշակ համակարգի օժանդակ համակարգերն են կայունացման էլեկտրոնային ESP® համակարգը և քարշիչ ուժի բաշխման 4ETS համակարգը։ Տեղապտույտ կատարող անիվները արգելակվում են, իսկ ոլորող մոմենտը ավտոմատ կերպով փոխանցվում է ճանապահածածկի հետ ավելի մեծ կցման գործակից ունեցող անիվներին։ 
 4MATIC լիաքարշակ համակարգը կիրառվում է CLS 500 BlueEFFICIENCY մոդելի համար։

Տես նաև 
 
 А-դաս
 B-դաս
 C-դաս
 CL-դաս
 CLA-դաս

 CLC-դաս
 CLK-դաս
 E-դաս
 G-դաս

 GL-դաս
 GLK-դաս
 GLA-դաս
 M-դաս
 R-դաս
 S-դաս
 SL-դաս
 SLK-դաս
 SLR McLaren
 SLS AMG
 Viano
 Vito

Աղբյուրներ 
 CLS-Դաս կուպե 

Գերմանական ավտոմեքենաներ